Жријеб за квалификације за Европско првенство 2020, одржан је 2. децембра 2018. године, у Даблину. Њемачка је извучена у групи са Холандијом, Сјеверном Ирском, Естонијом и Бјелорусијом. Репрезентације играју једна против друге кући и на страни, по Бергеровом систему, двије првопласиране репрезентације ће се пласирати на Европско првенство. У првој утакмици побиједила је Холандију у гостима 3:2. Њемачка је водила 2:0 на полувремену, Холандија је изједначила, а Нико Шулц је постигао гол за побједу у 90 минуту.